
Szabo lossef: 
NOTE DE DRUM DIN SERBIA DIN PUNCT DE VE3ERE ETNOGRAFIC Şl GEOQRAFIC 

— DESPRE ROMÂNIE DIN TIMOC — 

Savantul geolog maghiar Szabo Iozsef întreprinde prin anii 
1872 şi 1873 două călătorii de studii în Serbia. Reproducem din 
Buletinul Societăţii geografice maghiare (Foldrajzi Kozlemenyek), 
26 Martie 1875, unde şi-a publicat resultatul investigaţiilor sale 
ştiinţifice, un scurt extras, privitor Ia Românii din Timoc, la nu- 
mărul şi viaţa lor. 

Numărătoarea dela 1840 făcută în Serbia, — spune Szabo — , 
fixează numărul total al populaţiei Serbiei la cifra de 830, 182. 
Dela această dată s ; au mai făcut 6 recensăminte. Resultatul celui 
din urmă (1866) a fost, — arată Szabo — de 1,216,125. In curs 
de 26 ani deci populaţia Serbiei a sporit cu 385,943 sau cu 46 Vg %•■ 
Cifra medie a sporului e deci de l 8 /in % pe an. In baza acestui 
calcul Szabo evaluiază populaţia Serbiei Ia 1874 de 1,393,233. 
suflete. 

Care trebuie să fie numărul populaţiei româneşti din Timoc, 
în baza constatărilor Iui Szabo ? — EI fixează numărul Românilor 
din Timoc la 1872 Ia 175,000 suflete. Iată cum se exprimă el; 

...„Valahii locuiesc părţile orientale ale Serbiei în masse mult 
mai compacte ca Bulgarii. Pojarevaţ, Negotin, Zaiciar, Cladova, 
sunt oraşele principale locuite în mare majoritate de Valahi. In 
deosebi în trei distincte Sârbii se află ut număr disparent, Poja- 
revaţ, Craina, Tiupria. In trecerea mea pe aici am întâlnit numai 
valahime, sate întregi în cari numai preotul şi cârciumarul erau 
Sârbi. Acestea sunt judeţele cari se învecinează cu Ţara-Roma- 
nească. Kanttz fixează aceste localităţi pe hartă, dar numai incom- 
plect. Valahii au locuit aceste ţinuturi încă înainte de aşezarea 
Sârbilor ; în parte însă ei au imigrat acolo mai târziu. Numărul lor 
actualmente este de vre-o 175.000. Rasa aceasta se distinge printre 
vecinii ei prin trăsături hotărît mai frumoase şi mai nobile. Va- 
lahii din Serbia sunt muncitori, cruţători şi ţin cu îndărătnicie la 
portul şi limba lor. In vreme ce Bulgarii s'au sârbizat în număr 
mare, ceeace nici nu e prea de mirat, dată fiind înrudirea lor de 
limbă ca Sârbii, Valahii ţin cu îndărătnicie la limba lor, pe care 
nu se mulţumesc a nu o schimba numai cu cea sârbească, ci a 
întreţine mereu gelozia Sârbilor : o femee valahă, intrată prin mă- 

ritiş într'o casă sârbească, sfârşeşte prin a valahiza în scurt timp 
familia sa". 

In baza cifrei-medii a sporului populaţiei din Serbia, ară- 
tată de Szabă, numărul Românilor din Timoc, azi, după un jumă- 
tate de secol, trebuie să fie aproximativ de 350,000/ 

„Am ajuns în posesiunea unor informaţii interesante — con- 
tinuă Szabo — cu privire la condiţiunile politice în cari trăiesc 
Valahii din Valea Timocului, din o serie de articole publicate de 
revista „Budutnyost" (Viitorul) din Belgrad, informaţii vrednice 
cu-atât mai mult de crezământ cu cât sunt publicate de Sârbi înşişi. 
Să-mi fie permis a aminti cîteva. Valahii au relativ de două ori 
atâtea şcoli şi biserici ca Sârbii, ridicate de satele româneşti pe 
cheltuiala lor proprie, după anumite impuneri ale guvernelor. In- 
strucţia în aceste şcoli se face însă exclusiv în limba sârbească» 
fiindu-le interzis copiilor chiar conversaţia în limba valahă. In şco- 
lile acestea primare învăţătorii sunt toţi Sârbi, cari nu cunosc de 
loc limba valahă şi astfel ei nu pot explica elevilor studiile, cari 
nu înţeleg o boabă sârbeşte. Aceasta este cauza că copiii valahi, 
după 3—4 ani de şcoală* nu ştiu nici să scrie, nici să citească, 
încât părinţii, descurajaţi de acest rezultat al şcolii, îşi retrag copiii 
şi-i întrebuinţează în gospodăriile lor. Aceasta explică faptul că 
în Serbia nu vei întâlni nici un Valah în carierele publice, cu 
toate că în ce priveşte darurile personale, ei nu numai că nu sunt 
inferiori Sârbilor, ci direct mai bine dotaţi, iar in ce priveşte nu- 
mărul lor ei eonstituiesc aproximativ a şeaptea parte a popula- 
ţiunii totale a Serbiei. Preoţii sunt toţi Sârbi, rar vre-unul care 
aă cunoască limba valahă. Liturgia se face în vechea-slavonă, pre- 
dica sârbeşte, ceeace populaţia nepricepând, nu se mai ţin predici 
de loc. Funcţionarii sunt toţi Sârbi şi se recrutează de prin jude- 
ţele de Nord ale Serbiei, de regulă dintre oameni cari nici nu ştiau 
de existenţa unei naţiuni valahe. Intre asemenea împrejurări între 
popor şi funcţionari se deschide o prăpastie, aceştia din urmă 
neînvăţând limba poporului, cel dtntâiu neînvăţând limba Statului. 
In felul acesta Valahul este respins de funcţionari, pentrucă aceştia 
nu-i pricep limba, iar uneori trebuie să sufere şi insultele lor. 
Înainte cu câţiva ani s'a introdus instituţia Curţii cu juraţi în 
Serbia. Crimele săvârşite în districtele valahe n'au putut fi jude- 
cate decât în districtele vecine (uneori foarte îndepărtate), fiindcă 
legea nu admitea întrebuinţarea altei limbi la aceste curţi, decât 
a celei sârbeşti. Acestei împrejurări i se datorează că Valahii din 

Serbia se simţesc străini în ţara lor şi că nu iubesc de loc insti- 
tuţiile patriei lor, cum aceasta s'ar cere. Şi ca toate aceste măsuri, 
se dă de un fapt cert valahi za rea pe o linie tot mai întinsă în 
Serbia, în vreme ce nu vei găsi, nici măcar ca an fenomen, un 
Valah sârbizăt». 

Szabo trece apoi la Macedo- românii din Serbia. „Vom socoti 
tot la Valahi pe aşa numiţii „Ţinţari* sau Cuţo-Valahi — spune 
Szabo — pe această rasă atât de valoroasă, răspândită aproape 
pe întreaga suprafaţă a Peninsulei. Ţinţarii se trag din Valahii din 
Macedonia şi se mândresc cu origina lor latina. Oricum, Ţinţarii 
aceştia vorbesc actualmente limba valahă coruptă cu bulgari sme şi 
grecisme, de aci am auzit numindu-i şi jumătate — Greci. Numărul 
lor în Serbia este de 20 — 25000. Din rândurile lor se recrutează : 
zidari, negustari, cârciumari, caravanari, uzurari. In genere ei înde- 
plinesc în Serbia rolul Ovreilor la noi". 

Szabo ne arată apoi cu un lux de amănunte viaţa unui sat 
cu populaţie mixtă românească-sârbească, în care locuitorii, deşi 
izolaţi, trăiesc în armonie, fiecare cu obiceiurile, dansurile, costu- 
murile lor, Românii desvoltând totuşi mai mult fast prin superio- 
ritatea estetică a femeii şi a gustului lor artistic. Arată drumul 
urmat de el cu trăsura. Din Belgrad, spune, a apucat spre SE 
către Zaiciar, capitala vistrictului Cerna Reka. De aci a ajuns la 
Pojarevaţ, capitala districtului cu acelaş nume, important şi din 
punct de vedere politico-istoric prin pacea care s'a încheiat aci în 
18 Iulie 1718, ce printr'o ciudată conrupţie linguistică a luat numi- 
rea de „pacea dela Passarovetz". Drumul pân'aci, spune, ni-a con- 
dus exclusiv prin sate valahe şi Pojarevaţ însuşi e locuit în majo- 
ritate de Valahi. Despre Zaiciar spune că e oraş nou, locuit de 
Valahi, Bulgari şi Sârbi. 

Incheiu aci cititele din Szabo^ care ne da despre starea din 
anii 70 a Românilor din Timoc date mult mai complecte decât pu- 
tem avea azi, când Sârbii au reuşit, cu o deosebită abilitate, a sus- 
trage, subt ochii noştri, controlului Europei o naţionalitate de sute 
de mii de suflete, a eărei existenţa era simplamente ignorată de 
atâţia geografi şi specialişti tehnici la Conferinţa Păcii din Paris. 

SKVEK BOtU. 



